Shanice van de Sanden (s. 2. lokakuuta 1992) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa helmikuun 2021 loppuun mennessä 82 maaottelua ja tehnyt niissä 18 maalia. Ensimmäisen maaottelunsa hän pelasi Ranskaa vastaan 14. joulukuuta 2008. Hän voitti Euroopan-mestaruuden 2017. Hän teki EM-lopputurnauksessa yhden maalin. Hän saavutti MM-hopeaa 2019 ja pelasi turnauksessa viisi ottelua avauskokoonpanossa sekä tuli välierässä ja loppuottelussa vaihtopelaajana kentälle.